ইন্ডোর প্ল্যান্টের জন্য গাছের উপযোগী টব ব্যবহার করুন। গাছের ডাল, পাতা নিয়মিত পরিষ্কার রাখুন। মাঝে মাঝে স্প্রে করে, স্পঞ্জ ভিজিয়ে পাতা পরিষ্কার করা যেতে পারে। মাটির উর্বরতায় গোবর সার দিলেও কখনোই কাঁচা গোবর নয়। ঘর ময়লা করতে না চাইলে বাইরে নিয়ে গিয়ে পরিষ্কার করে, মাটি খুঁড়ে, পানি দেওয়ার প্রয়োজন হলে পানি দিয়ে এনে আবার জায়গায় রাখুন। ইনডোর প্ল্যান্ট তাজা রাখতে কিছুদিন পরপর বাইরের হালকা রোদে দু-এক দিন রেখে ঘরে নিয়ে আসুন। গাছ দুর্বল হয়ে পড়লে নাইট্রোজেন সার ব্যবহার করতে পারেন। তবে অবশ্যই ব্যবহার বিধি জেনে নিতে হবে।